**KOHILA VALLAVALITSUS**

**K O R R A L D U S**

Kohila 21. detsember 2018 nr 327

**Kasteheina kinnistu detailplaneeringu planeeringuala piiride muutmine**

Kohila Vallavalitsuse 21. septembri 2018 korraldusega nr 240 algatati Kasteheina kinnistu detailplaneering ning kinnitati lähteseisukohad.

Detailplaneeringu koostamise eesmärgiks on Kasteheina (katastritunnus: 31701:004:0472; sihtotstarve: maatulundusmaa 100 %, ruumikuju pindala: 1,8 ha) katastriüksuse elamumaa kruntideks jaotamine, hoonestusalade ja ehitusõiguste määramine ning detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade määramine.

Jõemetsa tee 2 kinnistu omanik on Kohila Vallavalitsusele 01.11.2018 esitanud avalduse, Kasteheina kinnistu planeeringuala piiride muutmiseks, eesmärgiga lisada planeeringualasse Kasteheina kinnistuga piirnev Jõemetsa tee 2 kinnistu. Planeeringuala piiride muutmisega ei muutu detailplaneeringu eesmärk, milleks on planeeringuala elamumaa kruntideks jaotamine, hoonestusalade ja ehitusõiguste määramine ning detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja –rajatiste ning ligipääsuteede asukohtade määramine.

Kasteheina kinnistu omaniku Tiit Pärna (Pärn), Jõemetsa tee 2 kinnistu omaniku Henn Reispassi (Reispass) ja Kohila Vallavalitsuse vahel on sõlmitud finantseerimisleping detailplaneeringu koostamise tellimiseks ja detailplaneeringu koostamise rahastamiseks.

Käesoleva korraldusega lisatakse planeeringualasse Jõemetsa tee 2 kinnistu. Uue planeeringuala suurus ligikaudu 2,3 ha.

Võttes aluseks planeerimisseaduse § 3 lg 1, § 124 lg 10, § 130 lg 3

1. Suurendada Kasteheina kinnistu detailplaneeringu ala piire, lisada planeeringualasse Jõemetsa tee 2 kinnistu (katastritunnus 31701:004:0212, maatulundusmaa 100%, ruumikuju pindala 5120 m2) ja kinnitada detailplaneeringu uued piirid vastavalt asukohaskeemile (Lisa 1).
2. Planeeringuala piiride muutmisest teavitada Kohile valla lehes ja ajalehes Raplamaa Sõnumid.
3. Korraldus teha vallaarhitektil teatavaks avalduse esitanud isikule.
4. Korraldus jõustub teatavaks tegemisest alates.
5. Korralduse peale võib esitada Kohila Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

*/allkirjastatud digitaalselt/*

Heiki Hepner */allkirjastatud digitaalselt/*

Vallavanem Anu Suviste

 Vallasekretär